Diari Oficial de la Generalitat Valenciana


Sumari del DOGV 10812, del 27-12-2024 (2024/13735)

RESOLUCIÓ de 4 de desembre de 2024, per la qual s'accepta la cessió gratuïta de l'Ajuntament de la Vila Joiosa de tres parcel·les per a l'ampliació de la zona d'aparcament i vials de connexió de l'hospital Marina Baixa a la Vila Joiosa.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10177

Data del DOGV
:   27-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13667

CVE
:   TRUO-D-5650-05714

Data del document
:   04-12-2024

Organisme emissor
:   Conselleria d'Hisenda i Economia

Tipus de document
:   Resolució

Per acord el Ple de l'Ajuntament de la Vila Joiosa es va acordar, en la sessió ordinària de 21 de març de 2024, la cessió a la Generalitat Valenciana de terrenys situats en la partida Galandú de la Vila Joiosa (Alacant) per a l'ampliació del pàrquing  de l'hospital comarcal Marina Baixa i vials de connexió.

En concret, les finques objecte de cessió són:

– Finca número 46067 de la Vila Joiosa, inscrita en el foli 117 del llibre 1.225, tom 1922 i que es correspon amb les parcel·les cadastrals 22821N038061901844OU i 92069L506097877832AL.

– Finca número 14575 de la Vila Joiosa, inscrita en el foli 142 del llibre 271, tom 714 i que es correspon amb les parcel·les cadastrals 09030C970541850433RL.

– Finca número 14851 de la Vila Joiosa, inscrita en el foli 50 del llibre 849, tom 1463 i que es correspon amb les parcel·les cadastrals 57598S361281717298TI i 34617U804569928141DO.

Estos terrenys es troben inscrits en l'Inventari de béns de l'Ajuntament de la Vila Joiosa amb el codi 11-2022000014 i amb la qualificació de domini públic.

A proposta de la Direcció General de Gestió Econòmica, Contractació i Infraestructures de la Conselleria de Sanitat, de 29 d'agost de 2024, es van iniciar els tràmits legals oportuns per a l'acceptació de la cessió.

La cessió s'efectua sobre la base del que es disposa en l'article 37 de la Llei 14/2003, de patrimoni de la Generalitat i la disposició addicional onze de la llei mencionada, que regula la possibilitat que les entitats que integren l'administració local de l'àmbit territorial de la Comunitat Valenciana afecten béns i drets demanials a un ús o servici públic competència d'una altra administració i transmetre-li la titularitat d’estos quan resulten necessaris per al compliment dels seus fins.

Segons l'article 37 de la Llei 14/2003, de patrimoni de la Generalitat al punt 1 «Les administracions territorials de la Comunitat Valenciana podran afectar béns i drets demanials a un ús o servici públic competència de la Generalitat i transmetre-li la titularitat d’estos quan resulten necessaris per al compliment dels seus fins. L'administració adquirent mantindrà la titularitat del bé mentres continue afectat a l'ús o servici públic que va motivar la mutació i, per tant, conserve el seu caràcter demanial. Si el bé o dret no fora destinat a l'ús o servici públic o deixara de destinar-se posteriorment, revertirà a l'administració transmitent, integrant-se en el seu patrimoni amb totes les seues pertinences i accessions». En el punt 2 establix que «Correspon al titular de la conselleria competent en matèria de patrimoni l'aprovació, a proposta del departament interessat, de les mutacions demanials externes a favor d'una altra administració i l'acceptació de les efectuades a favor de la Generalitat per altres administracions».

En igual sentit, l'article 44 de la Llei 14/2003, de patrimoni de la Generalitat establix «La Generalitat adquirirà la propietat dels béns i drets demanials que li cedisquen altres administracions públiques per a destinar-los a un ús o servici públic o a la prestació de servicis públics competència de la Generalitat», i en el punt 2 que «Per a la seua validesa haurà d'acceptar-se per la Generalitat. La competència per a l'acceptació correspon al titular de la conselleria competent en matèria de patrimoni a proposta del departament interessat, i l'acord serà notificat a l'administració cedent i publicat en el *Diari Oficial de la Generalitat Valenciana*. Si no s'establix una altra cosa, els terminis que, si és el cas, s'establixen per al compliment de les condicions es computaran des de la data de la publicació de l'acceptació».

I l'article 27.2.c de l'esmentada Llei 14/2003 disposa que l'adquisició de béns i drets en virtut de cessió administrativa porta implícita l'afectació a l'ús general o al servici públic. Per això, una vegada perfeccionada la cessió i acceptació, l'immoble quedarà automàticament afecte al servici públic sanitari i adscrit a la Conselleria de Sanitat, a la qual correspondrà la seua administració, defensa i conservació.

Per tot el que s'ha exposat, i d'acord amb els articles esmentats de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent,

RESOLC

*Primer*

Acceptar la cessió gratuïta de la propietat, mitjançant mutació demanial externa, realitzada per l'Ajuntament de la Vila Joiosa, de les finques:

– Finca número 46603 de la Vila Joiosa, inscrita en el foli 117 del llibre 1.225, tom 1922 i que es correspon amb les parcel·les cadastrals 42571B069991917004UN i 08460A018382498477EH.

– Finca número 14227 de la Vila Joiosa, inscrita en el foli 142 del llibre 271, tom 714 i que es correspon amb les parcel·les cadastrals 48162A924804979174YR.

– Finca número 14426 de la Vila Joiosa, inscrita en el foli 50 del llibre 849, tom 1463 i que es correspon amb les parcel·les cadastrals 30616D920741832923RP i 61008C822459219566TE.

*Segon*

La cessió feta per l'Ajuntament de la Vila Joiosa s'efectua amb la condició de destinar l'immoble a l'ampliació de la zona d'aparcament i vials de connexió de l'hospital Marina Baixa, mantenint la Generalitat Valenciana la titularitat del bé mentres continue afecte a l'ús o servici públic que motiva la mutació i, per tant, conservant el seu caràcter demanial. Si el bé no es destinara a este ús o servici públic o deixara de destinar-se posteriorment, revertirà a l'administració transmitent i s'integrarà en el seu patrimoni amb totes les seues pertinences i accessions.

*Tercer*

L'immoble s'accepta lliure de càrregues i gravàmens i al corrent de qualsevol gasto.

*Quart*

L'immoble afectat s'incorporarà a l'Inventari general de béns i drets de la Generalitat en concepte de bé de domini públic afecte al servici públic sanitari i adscrit a la Conselleria de Sanitat, a la qual correspondran les competències demanials sobre este, incloses la seua administració, defensa i conservació, i la inscripció a nom de la Generalitat en el Registre de la Propietat i el Cadastre.

*Quint*

Notificar la present resolució a l'ajuntament cedent i procedir a la publicació en el *Diari Oficial de la Generalitat Valenciana*, en compliment del que disposa l'article 44 de la Llei 14/2003, de 10 d'abril, de patrimoni de la Generalitat.

Contra el present acte, que és definitiu en via administrativa, es podrà interposar un recurs contenciós administratiu en el termini de dos mesos a comptar des de l'endemà de la notificació, davant el jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà efectuar-se un requeriment previ a la interposició del recurs contenciós administratiu, que haurà de dirigir-se a l'òrgan competent mitjançant un escrit raonat, en el termini de dos mesos comptats des que l'administració requeridora haguera conegut o pogut conéixer l'acte, de conformitat amb el que disposa l'article 44 de l'esmentada Llei 29/1998.

  

València, 4 de desembre de 2024

(p. d. Resolució 12.02.2024, DOGV 9792)

Antonio Joaquín Woodward Poch

Director general de Patrimoni